AĠENDA

L-Erbgħa, 29 ta' Mejju, 2019 fid-9:00 a.m.

MISTOQSIJIET GĦAL TWEĠIBIET ORALI

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid x'inhuma r-raġunijiet li x-xogħol ta' skavar jew xogħol ieħor simili li kien ilu għaddej għal dawn l-aħħar ġimgħat ħdejn il-korsa taż-żwiemel f'Ta' Xħajma fil-limiti tan-Nadur, Għawdex waqaf għalkollox f'dawn l-aħħar ġranet?

F'liema xahar tas-sena hu ppjanat li jitkompla x-xogħol ta' skavar f'dan is-sit?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid jekk sarux condition surveys u condition reports tat-toroq kollha li se jsir xogħol fuqhom mill-Ministeru għal Għawdex matul is-sena 2019?

F'dawn ir-rapporti, kien ġie identifikat xi ħsarat għandhom dawn it-toroq bħal rutting, crocodile cracks, x'ammont mit-triq preżentement hemm mibnija, eċċ?

Tista' l-Ministru tpoġġi dawn ir-rapporti fuq il-Mejda tal-Kamra?

L-ONOR.

CHRIS SAID staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid jekk hemmx applikazzjonijiet pendenti biex isiru Batching Plants (impjanti) tar-Ready Mix ġewwa l-irħula/areas f' ta' Kerċem u San Lawrenz Għawdex, anke dawk li qegħdin fil-proċess ta' screening quddiem l-Awtorità tal-Ippjanar, u kemm ilhom pendenti jew fil-proċess ta' screening?

Jista' jagħti u jpoġġi fuq il-Mejda tal-Kamra n-numru ta' applikazzjonijiet u d-dettalji ta' dawn l-applikazzjonijiet u s-site plans ta' fejn huma dawn l-applikazzjonijiet u jekk dawn l-applikazzjonijiet humiex fuq art privata jew inkella fuq art tal-gvern?

L-ONOR.

CHRIS SAID staqsa lill-

Ministru għal Għawdex

Tista' l-Ministru taġġorna lill-Kamra dwar il-proġett tal-Għar ta' Calypso ġewwa x-Xagħra Għawdex u tgħid jekk tlestix ix-xogħol ta' 3D scanning tas-sit u tal-għar u studji oħra, u x'kienu l-konklużjonijiet u f'liema xahar tas-sena 2019 hu ppjanat li jibda x-xogħol infrastrutturali?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid meta beħsiebha tawtorizza u tagħti l-approvazzjoni tagħha biex jimtlew il-postijiet vakanti fil-kumpanija Gozo Channel u dan peress li t-talba biex jimtlew dawn il-postijiet ilha li saret minn Settembru 2018 u sal-lum għad ma hemmx l-approvazzjoni bil-konsegwenza li ħafna ħaddiema qed jaħdmu 12-il siegħa kuljum għal sebat ijiem fil-ġimgħa?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid minn issa sal-aħħar tas-sena 2019 kemm-il ħaddiem tal-Gozo Channel hu mistenni li jirtira bl-età u x'inhu l-grad ta' kull wieħed minn dawn il-ħaddiema li mistennija jirtiraw?

L-ONOR.

CLAUDETTE BUTTIGIEG staqsiet lill-

Ministru għall-Ġustizzja, Kultura u Gvern Lokali

Jista' l-Ministru jgħid, kemm-il membru tal-ġudikatura ġie dixxiplinat minn meta għaddew ir-Riformi Kostituzzjonali tal-Qasam tal-Ġustizzja fl-Att tal-5 ta' Awwissu 2016?

Kemm minnhom ġew dixxiplinati mill-Kumitat għall-Imħallfin u l-Maġistrati?

X'kienu l-proċeduri jew il-kastig f'kull każ?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid, x'inhuma l-kriterji li bihom il-Kumitat tal-Għażla tal-Ġudikanti jiddetermina min hu idoneju biex jinħatar Maġistrat jew Imħallef?

L-ONOR.

CLAUDETTE BUTTIGIEG staqsiet lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid, fil-ħin li tiġi mwieġba din il-mistoqsija, kemm hemm klieb taħt il-kustodja fl-Għammieri?

Kemm hemm ħaddiema li jieħdu ħsieb dawn il-klieb?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid, kull kelb li hemm taħt il-kustodja fl-Għammieri, għal kemm ħin jinħareġ jimxi kull jum?

L-ONOR.

CLAUDETTE BUTTIGIEG staqsiet lill-

Ministru għall-Intern u Sigurtà Nazzjonali

B'referenza għar-risposta għall-mistoqsija parlamentari 9867, jista' l-Ministru jgħid, ġaladarba l-għases imsemmija minnu fir-risposta għall-mistoqsija parlamentari 9634 ma ġewx rinnovati biex ikunu konformi mal-Konvenzjoni ta' Istanbul, dan ifisser li ebda għassa f'Malta u f'Għawdex ma sarilhom xogħol biex ikunu konformi mal-istess konvenzjoni kif titlob il-liġi?

L-ONOR.

CLAUDETTE BUTTIGIEG staqsiet lill-

Ministru għall-Familja, Drittijiet tat-Tfal u Solidarjetà Soċjali

B'referenza għar-risposti għall-mistoqsijiet parlamentari 9497 u 9866, jista' l-Ministru jgħid kemm hemm tfal taħt voluntary care?

L-ONOR.

KAROL AQUILINA staqsa lill-

Jista' l-Ministru jgħid x'passi ħa jew beħsiebu jieħu s-Sovrintendent tal-Patrimonju Kulturali dwar it-talba ta' tmien għaqdiet sabiex jinħareġ ordni ta' emerġenza għall-konservazzjoni tal-bunker ta' żmien il-Gwerra l-Bierda li jinsab taħt l-art ta' St George's Barracks f'San Ġiljan u/jew Pembroke u sabiex isir assessjar komprensiv tal-istess bunker bil-għan li jiġi salvat dak li għad fadal mill-imsemmi sit?

L-ONOR.

KAROL AQUILINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jpoġġi fuq il-Mejda tal-Kamra pjanta dettaljata li turi l-proposta tal-Aġenzija għal Infrastruttura Malta għall-bini ta' erba' mini taħt l-art u l-bini mill-ġdid ta' Triq Sant Andrija bejn is-Swieqi, Pembroke u Paceville f'San Ġiljan?

L-ONOR.

KAROL AQUILINA staqsa lill-

Jista' l-Ministru jgħid, kemm kien l-ammont ta' skart organiku li nġabar f'Malta u f'Għawdex min-nhar il-31 ta' Ottubru 2018 sad-data li tiġi mwieġba din il-mistoqsija parlamentari, xahar b'xahar u lokalità b'lokalità?

L-ONOR.

KAROL AQUILINA staqsa lill-

Jista' l-Ministru jgħid kemm-il persuna nqabdet li ħarġet jew iddepożitat skart fi triq jew spazju pubbliku f'jum u/jew f'ħin li dak l-iskart partikolari ma jkunx imissu jinġabar, lokalità b'lokalità u xahar b'xahar, min-nhar il-31 ta' Ottubru 2018 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

Jista' l-Ministru jgħid liema huma l-kunsilli lokali li mis-sena 2013 sad-data li tiġi mwieġba din il-mistoqsija parlamentari, ippreżentaw talba lill-Awtorità għat-Trasport f'Malta sabiex fil-lokalità tagħhom tiġi implimentata skema ta' ipparkjar kontrollat favur ir-residenti (Controlled Residents Parking Scheme)?

Jista' jgħid dwar liema toroq kienu jirreferu dawn it-talbiet, liema minn dawn it-talbiet ġew aċċettati, liema ġew miċħuda u liema għadhom pendenti?

L-ONOR.

KAROL AQUILINA staqsa lill-

Jista' l-Ministru jindika l-isem, il-kunjom u l-kariga tal-persuna jew persuni fi ħdan l-Awtorità għat-Trasport f'Malta li ġew inkarigati mill-istess Awtorità sabiex iwettqu "studju intern sabiex jinħolqu miżuri favur aktar parkeġġ madwar Malta" u b'mod partikolari iżda mhux biss dwar l-iskema ta' ipparkjar kontrollat favur ir-residenti (Controlled Residents Parking Scheme)?

L-ONOR.

SIMON BUSUTTIL staqsa lill-

Deputat Prim Ministru u Ministru għas-Saħħa

B'referenza għat-tweġiba għall-mistoqsija parlamentari 9725, jista' d-Deputat Prim Ministru u Ministru tas-Saħħa jirrispondi iva jew le, jekk hemmx xi ħadd li jaħdem fis-segretarjat tiegħu li għandu parentela mas-sidien tal-kumpanija li toffri servizzi ta' IT fl-Isptar Mater Dei?

U jekk fl-affermattiv, jista' jgħid min?

L-ONOR.

SIMON BUSUTTIL staqsa lill-

Jista' d-Deputat Prim Ministru u Ministru għas-Saħħa jwieġeb il-mistoqsija parlamentari 9720 u ċjoè: Jista' d-Deputat Prim Ministru u Ministru għas-Saħħa jagħti lista ta' kuntratt ta' servizzi ta' IT, inkluż manutenzjoni, bħalissa viġenti, fil-Ministeru tiegħu kif ukoll l-entitajiet pubbliċi kollha li jaqgħu taħt id-dekasteru tiegħu mill-2013 sad-data ta' din il-mistoqsija, flimkien ma' dettalji f'kull każ ta' min huma l-entitajiet jew persuni fiżiċi u/jew legali li joffri dan is-servizz, id-data tal-bidu u t-tmiem tal-kuntratt viġenti u kemm qed jitħallsu kull sena, sena b'sena, għas-servizz li joffru?

L-ONOR.

SIMON BUSUTTIL staqsa lill-

Jista' l-Ministru jgħid liema, minn fost l-entitajiet pubbliċi li jaqgħu taħt id-dekasteru tiegħu, qed jagħmlu kampanja ta' reklamar permezz ta' billboards mill-1 ta' Jannar ta' din is-sena sad-data ta' din il-mistoqsija?

F'dak il-każ, jista' l-ministeru jagħti wkoll tagħrif dwar (i) liema huma l-entitajiet; (ii) il-perjodu tal-kampanja, mill-bidu sat-tmien tagħha; (iii) l-ammont ta' flus li qed jintefqu; (iv) kopja tar-reklami li ntużaw fuq il-billboards sad-data ta' din il-mistoqsija; (v) il-kumpanija li minn għandha nxtara s-servizz ta' użu ta' billboards; u (vi) il-kumpanija li minn għandha nxtara s-servizz ta' disinn tal-billboard?

L-ONOR.

SIMON BUSUTTIL staqsa lill-

Jista' l-Ministru jagħti tagħrif dwar kemm inħarġu u ġew assenjati kuntratti pubbliċi minn kull entità li taqa' taħt id-dekasteru tiegħu minn Ġunju 2017 sad-data ta' din il-mistoqsija?

Jista' f'kull każ jgħid (i) min rebaħ il-kuntratt; (ii) l-ammont totali tal-kuntratt; (iii) jekk il-kuntratt kienx kompetittiv jew b'direct order; u (iv) l-oġġett tal-kuntratt (x'tip ta' xogħol jew servizz ieħor qed jinxtara)?

L-ONOR.

SIMON BUSUTTIL staqsa lill-

Ministru għall-Intern u Sigurtà Nazzjonali

B'referenza għat-tweġiba għall-mistoqsija parlamentari 9714, jista' l-Ministru jgħid jekk l-investigazzjoni tal-Independent Police Complaints Board intemmitx?

Jekk iva, x'kien l-eżitu tagħha u jekk le, meta mistennija tintemm?

L-ONOR.

SIMON BUSUTTIL staqsa lill-

Ministru għat-Turiżmu

Jista' l-Ministru jwieġeb il-mistoqsijiet parlamentari 9513 u 9712 u ċjoè: B'referenza għall-mistoqsija parlamentari 9237 li fiha l-Ministru għat-Turiżmu ammetta li żar Dubai fil-leġiżlatura li għaddiet, jista' l-Ministru jgħid meta żar Dubai, bid-dati preċiżi taż-żjarat, għal liema raġuni mar, kemm dam, jekk kienx akkumpanjat minn uffiċjali u f'dak il-każ minn min kien akkumpanjat jew jekk kienx hu li akkumpanja lil ħaddieħor, u f'dak il-każ lil min akkumpanja?

Jista' jgħid ukoll kemm ġiet tiswa ż-żjara tiegħu, maqsuma fi spejjeż li jirriflettu l-ispejjeż tal-vjaġġ, tal-lukanda, tal-ikel u spejjeż oħra?

L-ONOR.

GODFREY FARRUGIA staqsa lill-

Ministru għall-Edukazzjoni u Xogħol

B'referenza għar-risposta għall-mistoqsija parlamentari 9637, peress li l-mistoqsija oriġinali 9398 kienet dwar l-istqarrija mis-Segretarjat Parlamentari għall-Ippjanar u s-Simplifikazzjoni Amministrattiva tat-18 ta' Diċembru 2013, Press Release 2841, fejn fost il-21 proġett kien hemm "Race track"

https://www.gov.mt/en/Government/DOI/Press%20Releases/Pages/2013/December/18/pr2841.aspx jista' l-Ministru jgħid għaliex il-proġett tar-Race Track ta' aktar minn ħames snin ilu qatt ma sar, minkejja s-sejħa għall-offerti?

Is-sejħa għall-espressjoni ta' interess għal Motor Recreation and Education Park huwa proċess differenti, u dan ukoll jidher li weħel!

Jista' jgħid x'inhi s-sitwazzjoni llum?

L-ONOR.

GODFREY FARRUGIA staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid ma' kemm-il tunellata ta' skart organiku jlaħħaq l-impjant ta' anaerobic digestion?

Fil-preżent qed jaħdem full capacity?

Kemm minn dak li qed jinġabar mill-iskema tal-ġbir tal-iskart mhux qed fil-fatt jintefa' fl-impjant, iżda minflok jintefa' fil-landfill?

L-ONOR.

GODFREY FARRUGIA staqsa lill-

Deputat Prim Ministru u Ministru għas-Saħħa

B'referenza għall-barranin li jużaw is-servizzi tas-saħħa, jiġifieri persuni Ewropej, Svizzeri, dawk ġejjin barra mill-EU u refuġjati, jista' d-Deputat Prim Ministru u Ministru għas-Saħħa jgħid min hu intitolat għal servizz bla ħlas?

X'proċedura qed tittieħed?

X'miżuri jittieħdu dwar dawk iċ-ċittadini tal-EU li jaħdmu f'Malta u jkollhom membri tal-familja jgħixu f'Malta, imma s-sistema tagħhom hi waħda li ma tipproduċiex ċertifikat tat-twelid?

L-ONOR.

GODFREY FARRUGIA staqsa lill-

Ministru għall-Ġustizzja, Kultura u Gvern Lokali

B'referenza għal Tal-Qares il-Mosta, jista' l-Ministru jgħid xi prekawzjoni ħadet is-Sovrintendenza tal-Patrimonju Kulturali u x'monitoraġġ qed isir fuq is-sit li qed jinbena?

L-ONOR.

GODFREY FARRUGIA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jwieġeb il-mistoqsija parlamentari 9800 u jikkonferma għaliex l-iskall pubbliku u l-faċilitajiet anċillari fejn wieħed jerfa' d-dgħajjes u tenders se jispiċċa b'dannu għal għadd kbir ta' dilettanti tas-sajd u dgħajjes żgħar?

Jikkonferma li fil-pjan l-antik PA 2135/94, dan l-iskall kien previst li jsir fuq Manoel Island u għaliex dan tneħħa mill-pjan il-ġdid?

Fejn se jkun il-post alternattiv għall-iskall u faċilitajiet anċillari?

Peress li l-post imsemmi mhux adegwat għax jagħti ġo main road u m'hemmx il-faċilitajiet anċillari għall-parkeġġ ta' karozzi, trailers u tenders, jista' l-Ministru jagħti garanzija li l-faċilitajiet se jkunu daqs dawk li se jintilfu?

Jista' jagħmel mezz biex biċċa mill-art reklamata mill-baħar tingħata għall-iskall u faċilitajiet anċillari minflok tingħata kollha lill-Manoel Island Yacht Yard?

L-ONOR.

GODFREY FARRUGIA staqsa lill-

Jista' l-Ministru jwieġeb il-mistoqsija parlamentari 9801 u jgħid jekk il-kanal madwar Manoel Island hux se jkun navigabbli wara li titqatta' t-tarf ta' Manoel Island u jsir pont għoli 6 metri minn wiċċ il-baħar?

Jekk dan se jsir navigabbli jista' jgħid jekk hux se jiġi estiż il-fairway?

Jekk iva kemm se jkun wiesa' u kemm se jintilfu postijiet ta' rmiġġ għad-dilettanti?

Jista jgħid jekk hux se jitneħħew l-irmiġġi biex il-baħar jiġi riżervat lill-Manoel Island Yacht Yard b'telf ta' irmiġġi għad-dilettanti?

L-ONOR.

THERESE COMODINI CACHIA staqsiet lill-

Jista' l-Ministru jagħti data meta se jitneħħa l-hoarding li bħalissa jinsab idawwar spazju fi Pjazza Jean de Vallette fil-Belt Valletta, liema hoarding huwa marbut ma' xogħol li qed isir fuq il-MUZA?

L-ONOR.

JASON AZZOPARDI staqsa lill-

Jista' l-Prim Ministru, permezz tas-Segretarjat Parlamentari għas-Servizzi Finanzjarji, Ekonomija Diġitali u Innovazzjoni, jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

L-ONOR.

JASON AZZOPARDI staqsa lill-

Ministru għall-Ekonomija, Investiment u Negozji Żgħar

Jista' l-Ministru jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

L-ONOR.

JASON AZZOPARDI staqsa lill-

Ministru għall-Edukazzjoni u Xogħol

L-ONOR.

JASON AZZOPARDI staqsa lill-

Ministru għall-Edukazzjoni u Xogħol

Jista' l-Ministru, permezz tas-Segretarjat Parlamentari għaż-Żgħażagħ, Sport u Għaqdiet Volontarji, jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

L-ONOR.

JASON AZZOPARDI staqsa lill-

Ministru għall-Enerġija u Immaniġġar tal-Ilma

L-ONOR.

JASON AZZOPARDI staqsa lill-

Ministru għall-Affarijiet Ewropej u Ugwaljanza

Tista' l-Ministru tgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tagħha fix-xahar t'April u Mejju 2019?

MOZZJONIJIET

IL-MINISTRU GĦALL-FINANZI L-ONOR.

L-Ewwel Qari tal-Abbozz ta' Liġi msejjaħ "Att dwar il-Ġestjoni tal-Finanzi Pubbliċi".

IL-MINISTRU GĦALL-AFFARIJIET EWROPEJ U L-UGWALJANZA L-ONOR.

Illi l-Kamra tapprova l-estimi ta' dħul u nfiq tal-Awtorità għas-Saħħa u s-Sigurtà fuq il-Post tax-Xogħol għas-sena finanzjarja mill-1 ta' Jannar 2019 sal-31 ta' Diċembru 2019 skont l-Att dwar l-Awtorità għas-Saħħa u s-Sigurtà fuq il-Post tax-Xogħol, Kap. 424.

ORDNIJIET TAL-ĠURNATA

Abbozz Nru 70 - Abbozz ta' Liġi dwar Żoni Ħielsa f'Malta – Tielet Qari - Ministru għall-Ekonomija, l-Investiment u n-Negozji ż-Żgħar.

Abbozz Nru 80 – Abbozz ta' Liġi li jemenda l-Att dwar il-Kompetizzjoni u l-Att dwar l-Affarijiet tal-Konsumatur u Liġijiet oħra – Tielet Qari - Ministru għall-Ġustizzja, Kultura u Gvern Lokali.

Abbozz Nru 82 - Abbozz ta' Liġi dwar il-Kremazzjoni – Tielet Qari – Onor. Rosianne Cutajar.

Abbozz Nru 78 – Abbozz ta' Liġi biex jemenda l-Att dwar it-Trattament Xieraq tal-Annimali – Tieni Qari (Kont.) – Ministru għall-Ambjent, Żvilupp Sostenibbli u Tibdil fil-Klima.

Abbozz Nru 83 – Abbozz ta' Liġi dwar l-Avukat tal-Istat – Tieni Qari – Ministru għall-Ġustizzja, Kultura u Gvern Lokali.

Estimi ta' dħul u nfiq ta' Jobsplus għas-sena 2019 – Votazzjoni.

Estimi ta' dħul u nfiq tal-Korporazzjoni għas-Servizzi tal-Ilma għas-sena 2019 – Votazzjoni.

Estimi ta' dħul u nfiq tal-Awtorità tad-Djar għas-sena 2019 – Votazzjoni.

Estimi ta' dħul u nfiq tal-Awtorità Maltija tal-Artijiet għas-sena 2019 – Votazzjoni.

Estimi ta' dħul u nfiq tal-Awtorità Maltija għat-Turiżmu għas-sena 2019 - Votazzjoni

28 ta' Mejju 2019 SKRIVAN TAL-KAMRA

KUMITATI TAL-KAMRA

KUMITAT PERMANENTI DWAR IL-KONTIJIET PUBBLIĊI

Il-Kumitat Permanenti dwar il-Kontijiet Pubbliċi se jiltaqa' nhar l-Erbgħa, 5 ta' Ġunju, 2019 fis-2:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

LAQGĦA KONĠUNTA

KUMITAT PERMANENTI DWAR L-AFFARIJIET SOĊJALI

KUMITAT PERMANENTI DWAR L-AFFARIJIET TAL-FAMILJA

Il-Kumitat Permanenti dwar l-Affarijiet Soċjali u l-Kumitat Permanenti dwar l-Affarijiet tal-Familja se jiltaqgħu nhar l-Erbgħa, 5 ta' Ġunju 2019 fil-4:45 pm fil-Kamra tal-Kumitati, fil-Parlament b'din l-aġenda:

Preżentazzjoni dwar il-Prostituzzjoni mill-Association for Gender Equality;

Affarijiet Oħra.

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Abbozz Nru 71 - Abbozz ta' Liġi dwar l-Awtorità għall-Iżvilupp Reġjonali ta' Għawdex – Ministru għal Għawdex (Kont.).

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 76 – Abbozz ta' Liġi dwar il-Protezzjoni tal-Minuri (Ħarsien Alternattiv) – Ministru għall-Familja, Drittijiet tat-Tfal u Solidarjetà Soċjali.

Abbozz Nru 69 - Abbozz ta' Liġi li jemenda l-Att dwar il-Patrimonju Kulturali – Ministru għall-Ġustizzja, Kultura u Gvern Lokali.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

28 ta' Mejju 2019 SKRIVAN TAL-KAMRA